《虎丘分咏得浮图》
明代·王延陵

宝塔倚秋穹，珠林望彩虹。
云嘘网户白，日落绮疏红。
铃语振天外，龙光盘壑中。
不有九霄陟，能令五蕴空。

作者简介：苏州府吴县人，字子永，号少溪。以荫授中书舍人。父鏊还山建屋，扁额书未当意，延陵方髫年，操管立就，诸名家皆叹不及。山水笔法俊逸，清润可观。晚年榜其室名“景空”，盖寄慕在禅宗。卒年七十九。